מייג'ור גרום: משחק נגד הכללים

מייג'ור גרום: משחק נגד הכללים (ברוסית: Майор Гром: Игра против правил) היא סדרת טלוויזיה אינטרנטית רוסית בהפקה משותפת של אולפני באבל ושירות Kinopoisk HD, המבוססת על הקומיקס "מייג'ור גרום" מבית באבל קומיקס. הסדרה מהווה חלק מהיקום הקולנועי של באבל והיא גרסה מורחבת לסרט "מייג'ור גרום: המשחק".
עלילה
שנה לאחר הניצחון על "רופא המגפה", איגור גרום ושותפו דמיטרי דובין מדכאים מרד בבית סוהר. דובין, המזהה נסיבות מחשידות במרד, מחליט לחקור את העניין. במקביל, סגנית שר הפנים, מריה ארכיפובה, מגיעה לסנקט פטרבורג במטרה להחליף את השוטרים האנושיים ברחפנים מתוצרת חברת "הולט אינטרנשיונל". מנכ"ל החברה, אוגוסט ואן דר הולט, הוא סייבורג הנעזר בטכנולוגיה מתקדמת כדי לשרוד. בינתיים, דמות מסתורית המכונה "הרוח" אוספת מידע על גרום וקרוביו.

דובין ממשיך בחקירת ארגון המרד בכלא. איגור גרום ובת זוגו, הבלוגרית והעיתונאית יוליה פצ'ולקינה, הופכים ליעד לניסיון התנקשות מצד "הרוח". במהלך הקטטה, גרום מבחין בקעקוע "15:26" על ידו של התוקף. "הרוח" יוצר קשר טלפוני עם גרום, מפוצץ את עמוד אלכסנדר בכיכר הארמון ומאיים בפיצוצים נוספים אם גרום יגלה זאת למישהו. בשל כך, איגור מבקש מדובין ומפצ'ולקינה לא להתערב. במהלך החקירה, גרום מגלה כי העיתונאי אלכסיי פרישצ'ורוב מנהל חקירה מקבילה. פצ'ולקינה חודרת לבית חולים פסיכיאטרי ונפגשת עם ד"ר בנימין רובינשטיין כדי לדלות מידע על מטופל בעל קעקוע דומה, אך כמעט נופלת קורבן לניסויים הפסיכיאטריים של הרופא.

דובין מגלה כי מנהל הכלא הוא זה שארגן את המרד. גרום לומד מפרישצ'ורוב כי הקעקוע "15:26" שייך לשכירי חרב מיחידת עילית העובדת עבור הולט. "הרוח" מודיע על פיצוץ נוסף; גרום, שמנסה לפענח את המיקום, משתכר בטעות ומפנה את הקרקס המקומי, בעוד הפיצוץ מתרחש בפועל בפטרהוף.

הציבור יוצא נגד גרום. הוא מנסה למנוע את החתימה על החוזה בין המשטרה להולט ומאשים את שומר הראש של הולט, אוטו שרייבר, בהיותו "הרוח", אך מתבדה כשלשרייבר אין קעקוע. החוזה נחתם וגנרל פרוקופנקו לוקח אחריות על מעשי גרום ומתפטר. רכבו של מנהל הכלא מתפוצץ באמצעות מטען שנגנב ממחסן הראיות המשטרתי.

גרום מבקר את רזומובסקי במרפאה הפסיכיאטרית. רזומובסקי טוען שאינו זוכר את מעשי ה"אלטר אגו" שלו. פצ'ולקינה מגלה בקרליה כי "הרוח" הוא למעשה אולג וולקוב, חבר ילדות של רזומובסקי. וולקוב בוגד בהולט ורוצח את היחידה שנשלחה לחסלו. הוא מפתה את המשטרה למלכודת ומפוצץ מטענים שהורגים את פרוקופנקו. גרום ודובין הפגועים חודרים למרפאה ומענים את רזומובסקי כדי להבין מה היה על התקן הזיכרון שוולקוב גנב. גרום מאבד שליטה ונעצר. וולקוב משבית את רחפני המשטרה באמצעות וירוס ודורש את חייו של גרום בתמורה לשחרור בני ערובה ברכבת התחתית.

גרום, פצ'ולקינה ודובין מבריחים את רזומובסקי מהמרפאה כדי שינטרל את הווירוס. מתברר כי וולקוב פעל בתיאום עם האלטר אגו של רזומובסקי. בשיא העימות, רזומובסקי יורה בוולקוב ומפעיל תוכנית שבה הרחפנים צדים את כל מי שקשור לגרום.

כדי לעצור את הטבח, גרום מפרסם תמונת "סלפי" עם רזומובסקי, מה שגורם לרחפנים להתביית על רזומובסקי עצמו. רזומובסקי משבית את המערכת אך מת מפצעיו. הולט מובס לאחר עימות עם גרום. בסיום, גרום מתפטר מהמשטרה ומבקש להישפט על מעשיו. בסצנה האחרונה, ד"ר רובינשטיין רומז כי גם לגרום יש פוטנציאל לשינוי אישיותי הדומה לזה של רזומובסקי.

צוות השחקנים
 שם השחקן/ית שם הדמות אודות הדמות טיכון ג'יזנבסקי  מייג'ור גרום  חוקר במשטרת הפדרציה הרוסית שמקדיש את חייו ללחימה באי-צדק. אלכסנדר סטייקין  דימה דובין  חוקר במשטרת הפדרציה הרוסית, שותפו של גרום. ליובוב אקסיונובה  יוליה פצ'יולקינה  עיתונאית אלכסיי מקלאקוב  פיודור פרוקופנקו  מפקדו של גרום במשטרה סרגיי גורושקו  סרגיי רזומובסקי  רופא המגפה דמיטרי צ'בוטאריוב  אולג וולקוב  חברו מילדות של רופא המגפהמאטווי ליקובאוגוסט וואן דר הולטמנהל תאגיד הנשק "הולט אינטרנשיונל"אולגה סוטולובהמריה ארכיפובהבכירה במשרד הפנים, הממונת על משטרת הפדרציה הרוסיתאנדריי טרושיןאוטו שרייברשומר ראשו של הולט קונסטנטין חבנסקי  ד"ר בנימין רובינשטיין  הרופא המטפל ברופא המגפה

הפקה
ב-21 בדצמבר 2024 הוכרז כי הסרט ״מייג'ור גרום: המשחק״ יקבל גרסה מורחבת בדמות סדרה, שתכלול 6 פרקים, שכל אחד מהם יספר על דמות ספציפית; יוצגו 5 לוקיישנים חדשים, כגון דירתה של יוליה פצ'ולקינה, האודיטוריום של בנימין רובינשטיין ומשרדו של אוגוסט ואן דר הולט; 4 דמויות חדשות (פרדיננד ואן דר הולט, מיקו ואן דר הולט וסרגיי רזומובסקי ואולג וולקוב הצעירים); 3 סצנות פעולה נוספות ושעתיים של חומר חדש, שיכלול גם את סצנת משחק השחמט הגורלי עם איגור גרום וסרגיי רזומובסקי, שמופיעה בקומיקס המקורי ונעדרה מהסרט.

הסדרה משלבת את אירועי הסרטים "רופא המגפה" ו"המשחק" עם תוספות של כשעתיים של חומרים חדשים, כולל סצנות מתוך הסרט "גרום: ילדות". הבמאי אולג טרופים שימש כיוצר הסדרה והיא כוללת סצנות פעולה מורחבות ומיקומים חדשים שלא נראו בסרטים המקוריים.

באפריל 2025, הוכרז כי אלכסנדר פיאניך יביים את הסצנות החדשות בסדרה. ביולי 2025 הוכרז כי יבגני קוריאקובסקי, קיקה פאן, יליסיי צ'וצ'ילין ומארק יוסף יגלמו את פרדיננד ואן דר הולט, מיקו ואן דר הולט, סרגיי רזומובסקי הצעיר ואולג וולקוב הצעיר, בהתאמה.

בנובמבר 2025, הוכרז השם הרשמי של הסדרה ותאריך יציאה חדש: 2026. עם זאת, הפרק הראשון של הסדרה הוצג למבקרי Comic Con Igromir ב-14 בדצמבר 2025.

קישורים חיצוניים

 הערות שוליים 

קטגוריה:סדרות פעולה
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
קטגוריה:יאנדקס: הפקות מקור
קטגוריה:באבל קומיקס
קטגוריה:סדרות פעולה רוסיות
קטגוריה:סדרות דרמה המשכיות
קטגוריה:סדרות טלוויזיה המבוססות על קומיקס
קטגוריה:מוסקבה: תרבות